Në bazë të nenit 5 paragrafit 5 të Ligjit mbi rrugët (“Fleta zyrtare e RMZ”, numër 42/02 dhe “Fleta zyrtare e MZ”, nr. 54/09, 40/10 dhe 36/11, 92/17) dhe nenit 53 paragrafit 1 pikës 2 të Statutit të Komunës së Tuzit rrugët (“Fleta zyrtare e RMZ”, numër 24/19) Kuvendi i komunës së Tuzit, në seancën e mbajtur më \_\_\_\_\_\_\_.2019 sjell

**VENDIM**

**mbi masat për kategorizimin e rrugëve komunale**

**Neni 1**

Me këtë vendim përcaktohen masata për kategorizimin e rrugëve komunale (rrugët komunale, rrugët e qytetit dhe rrugët nëpër vendbanime).

**Neni 2**

Të gjitha shprehjet e përdorura në këtë vendim për persona fizik të gjinisë mashkullore, nënkuptojnë të njëjtat shprehje edhe për gjininë femërore.

**Neni 3**

Masat për kategorizimin e rrugëve komunale në kuptimin e këtij vendimi mund të jenë parësore dhe dytësore.

Me masat parësore përcaktohet rëndësia shoqërore, e komunikacionit, ekonomike, turistike, historike, kulturore, shëndetësore dhe sportive - rekreative e rrugës komunale.

Masat dytësore përcaktohen me karakteristikat teknike të rrugës.

**Neni 4**

Në bazë të masave parësore rrugët komunale janë të kategorizuara si:

* Rrugët e kategorisë së I

Lidhin qendrat lokale me rrugët magjistrale dhe regjionale.

* Rrugët e kategorisë së II

Përmes komunikacionit lidhën me rrugët lokale të komunave fqinje.

* Rrugët e kategorisë së III

Lidhin vendet e banuara me rrugët magjistrale, regjionale dhe lokale.

**Neni 5**

Në bazë të masave dytësore rrugët komunale janë të kategorizuara si:

* Rrugët e kategorisë së I

Rrugët me dy shirita qarkullues me gjerësi minimale 3 metra, pjerrësia maksimale gjatësore deri në 5%, gjerësia minimale e trotuareve 1 metër, i rregulluar sistemi i kullimit të ujit atmosferik.

* Rrugët e kategorisë së II

Rrugët me dy shirita qarkullues me gjerësi minimale 2,75 metra, pjerrësia maksimale gjatësore deri në 10%, me ose pa shtigje për këmbësor të ndërtuara, me ose pa kullim të ujërave atmosferike.

* Rrugët e kategorisë së III

Rrugët me shtresë qarkullues të asfaltuar me gjerësi 2,75 metra, pjerrësia maksimale gjatësore deri në 12%, me ose pa trotuar, me ose pa kullim të ujërave atmosferike.

**Neni 6**

Procedurën për përcaktimin dhe rikategorizimin e rrugëve komunale udhëheq organi i administratës lokale kompetent për ndërtimin e rrugëve në territorin e Komunës së Tuzit (në tekstin e mëtejmë: organi kompetent), me kërkesë të bashkësisë lokale, personave fizik dhe sipas detyrës zyrtare.

**Neni 7**

Organi kompetent me procedurën e iniciuar, themelon Komisionin profesional e cila vlerëson arsyetueshmërinë e kërkesës dhe kushtet për kategorizim.

Në bazë të analizave dhe mendimit të Komisionit nga paragrafi 1 i këtij neni organi kompetent zbaton procedurën e mëtejme në sjelljen e Vendimit mbi përcaktimin e kategorisë së rrugës.

**Neni 8**

Nëse Komisioni profesional përcakton se rruga e pa kategorizuar shfrytëzohet për komunikacion në çdo bazë, se është në disponim të një numri të madh të shfrytëzuesve, që marrëdhëniet pronësore dhe juridike janë zgjidhur, se gjerësia e profilit tërthor gjegjësisht planumi i rrugës, nuk është më e vogël se 5 metra, se pjerrësia gjatësore nuk është më e madhe prej 12% dhe të ketë zgjerim për anashkalim, do t'i propozojë organit kompetent një procedurë të mëtutjeshme për shpallje dhe regjistrim në Regjistrin e rrugëve të pa kategorizuara.

**Neni 9**

Rrugën e pa kategorizuar nga neni 8 të këtij Vendimi, Kuvendi i komunës mund ta shpallë si rrugë lokale nëse Komisioni profesional përcakton që lidh fshatra dhe vendbanime në territorin e bashkësisë lokale ose nëse ndërlidhet në rrugët e përshtatshme me bashkësinë lokale fqinje dhe se është me rëndësi për komunikacion lokal si dhe nëse:

1. marrëdhëniet pronësore- juridike janë të zgjidhura;
2. janë të regjistruar në kadastrën e patundshmërisë si e mirë në shfrytëzimin e përgjithshëm në pronësinë shtetërore;
3. është bërë dokumentacioni i plotë projektues – teknik;
4. plotëson kriteret nga masat dytësore për kategorizim.

**Neni 10**

Kategorizimi i rrugës komunale të planifikuar përcaktohet me Planin hapësinor – urbanistik të komunës së Tuzi.

**Neni 11**

Ky vendim hynë në fuqi ditën e tetë nga dita  e publikimit në "Fletën zyrtare të Malit të Zi – dispozitat komunale".

Numër: 02-030/19-

Tuz, \_\_\_\_\_.2019

**KUVENDI I KOMUNËS SË TUZIT**

**KRYETARI,**

**Fadil Kajoshaj**

**A R S Y E T I M**

**Baza juridike:**

Baza juridike për sjelljen e këtij vendimi është e përmbajtur në nenin 5 paragrafin 5 të Ligjit mbi rrugët me të cilën është e përcaktuar që masat për kategorizimin, mënyrën e shënjimit të rrugëve shtetërore përcaktohet nga Qeveria e Malit të Zi, kurse për rrugët komunale përcaktohen nga organet kompetente të vetëqeverisjes lokale, si dhe në nenin 53 paragrafin 1 pikën 2 të Statutit të Komunës së Tuzit, i cili përcakton që Kuvendi të sjellë rregullore dhe akte të tjera të përgjithshme.

**Arsyet për sjelljen e Vendimit:**

Arsyet për sjelljen e këtij vendimi janë të përmbajtura në nevojën e përcaktimit të masave për kategorizimin e rrugëve komunale.

**Përmbajtja e Vendimit:**

Në nenin 1 është e përcaktuar lënda e rregullimit të vendimit në pajtueshmëri me rregullat Juridiko-teknike për hartimin e dispozitave të cilat kanë të bëjnë me përcaktimin e masave për kategorizimin e rrugëve komunale.

Në nenin 2 është i përcaktuar principi i barazisë gjinore mbi çështjet e shprehjeve që janë përdorur në këtë vendim për persona fizik në gjininë mashkullore, në përputhje me nenin 11 të Ligjit për barazinë gjinore me të cilin është e përcaktuar që komuna, Kryeqyteti dhe Qyteti mbretërorë, në kuadër të kompetencave të veta, inkurajojnë dhe realizojnë barazinë gjinore, gjegjësisht ndërmarrin masa dhe aktivitete me rëndësi për realizimin e barazisë gjinore.

Në nenin 3 është e definuar që masat për kategorizimin e rrugëve komunale mund të jenë parësore dhe dytësore.

Në nenin 4 dhe nenin 5 është e përcaktuar mënyra e kategorizimit të rrugëve komunale në bazë të masave parësore, gjegjësisht dytësore.

Në nenin 6 është e definuar se cili organ i administratës lokale udhëheq procedurën për përcaktimin dhe rikategorizimin e rrugëve komunale.

Në pjesën e mënyrës së udhëheqjes së procedurës në fjalë, me nenin 7 është e përcaktuar që organi kompetent me procedurën e iniciuar, themelon Komisionin profesional e cila vlerëson arsyetueshmërinë e kërkesës dhe kushtet për kategorizim.

Në neni 8 janë të përcaktuara kushtet me të cilat një rrugë e pa kategorizuar mund të regjistrohet në Regjistrin e rrugëve te pa kategorizuara, përderisa me nenin 9 janë të përcaktuara kushtet me të cilat një rrugë mund të shpallet si rrugë lokale.

Me nenin 10 është e përcaktuar që kategorizimi i rrugës komunale të planifikuar përcaktohet me Planin hapësinor urbanistik të komunës së Tuzit.

Në nenin 11 është i përcaktuar afati i hyrjes në fuqi të këtij vendimi.

Nga arsyet e lartpërmendura, i propozohet Kuvendit të komunës së Tuzit të sjellë Vendimin mbi masat për kategorizimin e rrugëve komunale.